PolyAgent/wiki_georgian_en_parallel_20231101 huggingface dataset:
პართენ გოთუა

პართენ გოთუა
პართენ ალექსანდრეს ძე გოთუა (დ. 10 ოქტომბერი 1873, ძიმითი, ახლანდ. ოზურგეთის მუნიციპალიტეტი — გ. 2 მაისი 1936, თბილისი) — ქართველი მწერალი, პუბლიცისტი, პედაგოგი, ჟურნალისტ-გამომცემელი, საზოგადო მოღვაწე. მწერალ ლევან გოთუას და ექიმ თამარ გოთუას მამა.
ბიოგრაფია
დაამთავრა ოდესის უნივერსიტეტის ისტორია-ფილოლოგიის ფაკულტეტი. თხზულებისათვის „1889 წლის საფრანგეთის სათავადაზნაურო დარიგებები“ დააჯილდოვეს ოქროს მედლით და მიავლინეს საზღვარგარეთ. იმოგზაურა შვეიცარიაში, გერმანიასა და ავსტრია-უნგრეთში. 4 თვე იმუშავა საფრანგეთში, ლუვრის საპარლამენტო არქივში.
1898 წელს დანიშნეს ვლადიკავკაზის საქალაქო სასწავლებელსა და ქალთა გიმნაზიაში ისტორიის, გეოგრაფიის, პედაგოგიკის და მეთოდიკის მასწავლებლად. 1899 წლიდან პართენ გოთუა იყო ვლადიკავკაზის ქართული სკოლის ფაქტობრივი ხელმძღვანელი და ქართული საზოგადოების თავმჯდომარე. მისი თაოსნობით გაფართოვდა სკოლის შენობა, აშენდა სათეატრო დარბაზი, შეიქმნა ქართველ მსახიობთა დასი და მომღერალთა გუნდი.
1903 წელს გოთუამ მუშაობა დაიწყო თბილისში ბეჭდვითი კომიტეტის ცენზორად, თუმცა მალე დაითხოვეს "არაკეთილსაიმედოობის" გამო. 1905 დააარსა ქართული ეროვნული ორიენტაციის რუსულენოვანი გაზეთი „Возрождение“, რისთვისაც იდევნებოდა ხელისუფლების მიერ. გაზეთთან თანამშრომლობდნენ იმდროინდელი პროგრესული საზოგადოების მოღვაწეები და მწერლები, მათ შორის ნიკო ნიკოლაძე და აკაკი წერეთელი. 1907 წელს პართენ გოთუა აირჩიეს ქალაქის საბჭოს ხმოსნად. როგორც ეროვნულ-დემოკრატიული პარტიის წევრი, იღვწოდა აჭარაში ქართული სკოლების ქსელის გასაფართოებლად, თბილისში პოლიტექნიკური უმაღლესი სასწავლებლის დასაარსებლად. იყო ქართველთა შორის წერა-კითხვის გამავრცელებელი საზოგადოების გამგეობის წევრი, შემდეგ კი — თავმჯდომარე.
პართენ გოთუა სიჭაბუკის დროიდან მოღვაწეობდა სალიტერატურო ასპარეზზე და აქვეყნებდა მოთხრობებს, თარგმანებსა და ნარკვევებს ჟურნალ-გაზეთებში ("ცნობის ფურცელი", "ჯეჯილი", "ივერია", "მწყემსი", "კვალი", "მოამბე" და სხვა). მის კალამს ეკუთვნის დრამები: "სიკვდილი", "სამზადისი", "კენჭისყრა", "პარტიის კაცი" და სხვა. გოთუამ შეისწავლა ფინანსურ-ეკონომიკური დარგი, აქტიურად მონაწილეობდა საქალაქო და ცენტრალური ბანკის დაფუძნებაში, რომელსაც თვითონ ჩაუდგა სათავეში. გამოუშვა ქართული გაზეთები "სავაჭრო გზა" და "ახალი დროება"; დასტამბა არაერთი ნაშრომი საქართველოს ეკონომიკური განვითარების საკითხებზე. იყო ქველმოქმედი (ეხმარებოდა ხელმოკლე ახალგაზრდა მწერლებსა და სტუდენტებს). დაიღუპა საგზაო კატასტროფის დროს. დაკრძალულია ვაკის სასაფლაოზე, მწერალთა ყოფილ პანთეონში.
ლიტერატურა
რესურსები ინტერნეტში
პართენ გოთუა — ბიოგრაფიული ლექსიკონი, nplg.gov.ge
პართენ ალექსანდრეს ძე გოთუა — ქართველთა შორის წერა-კითხვის გამავრცელებელი საზოგადოება, nplg.gov.ge
პართენ გოთუა, განმანათლებლობა საქართველოში: იდეები და მოღვაწეები
ქართველი მწერლები
ქართველი პედაგოგები
ქართველი ჟურნალისტები
ოზურგეთის მუნიციპალიტეტში დაბადებულები
პართენ
საქართველოს საისტორიო და საეთნოგრაფიო საზოგადოების წევრები
ჰუმბოლდტი

ჰუმბოლდტი
საკუთარი სახელი ჰუმბოლდტი შეიძლება აღნიშნავდეს ერთ-ერთ შემდეგ პიროვნებათაგანს:
ჰუმბოლდტი, ალექსანდერ — გერმანელი ბუნებისმეტყველი, გეოგრაფი და მოგზაური
ჰუმბოლდტი, ვილჰელმ — გერმანელი ენათმეცნიერი, ფილოსოფოსი, ესთეტიკოსი
ჰუმბოლდტი, კაროლინა — ვილჰელმ ჰუმბოლდტის მეუღლე
აგრეთვე
ჰუმბოლდტი — მდინარე აშშ-ში
ჰუმბოლდტი — ქალაქი უისკონსინში
ჰუმბოლდტის დინება — იგივე პერუს დინება
ჰუმბოლდტის ქედი — იგივე ულან-დაბანი
ალექსანდრ ფონ ჰუმბოლდტი (გემი) — გერმანული საკრუიზო ლაინერი (იალქნიანი)
ალექსანდრ ჰუმბოლდტის სახელობის ნაციონალური პარკი — იუნესკოს მსოფლიო მემკვიდრეობის ობიექტი კუბაში
ჰუმბოლდტი — ყურე კალიფორნიის ყურეში
ჰუმბოლდტი — კრატერი მთვარეზე
ბესიკ დეკანოიძე

ბესიკ დეკანოიძე (დ. 1 მარტი, 1992) — ქართველი ფეხბურთელი, საჩხერის „ჩიხურას“ შემტევი ნახევარმცველი.
ტიტულები
საქართველოს თასი ფინალისტი (2): 2012/2013, 2013/2014
საქართველოს სუპერთასი გამარჯვებული (1): 2013/2014.
რესურსები ინტერნეტში
პროფილი Transfermarkt-ზე
პროფილი Soccerway-ზე
პროფილი Uefa.com-ზე
დაბადებული 1992
ქართველი ფეხბურთელები
ცხინვალის ფეხბურთელები
საჩხერის ჩიხურას ფეხბურთელები
დაბადებული 1 მარტი
ბესიკ
ეროვნული ლიგის ფეხბურთელები
Hernando Siles Province

Hernando Siles Province
Hernando Siles is a province of the department of Chuquisaca, Bolivia. In the 2001 census it had a population of 36,511. It covers an area of 5,473 km², giving it a population density of 6.67/km². Its capital is Monteagudo.
Subdivision
The province is divided into two municipalities which are further subdivided into cantons.
References
Provinces of Chuquisaca Department
ტრინიდადი და ტობაგოს ისტორია

ტრინიდადი და ტობაგოს ისტორია კუნძულზე ინდიელების დასახლებით იწყება, კონკრეტულად კარიბებითა და არავაკებით. კუნძულები ქრისტეფორე კოლუმბმა 1498 წელს, მესამე მოგზაურობის დროს აღმოაჩინა. ტრინიდადი ესპანეთის შემადგენლობაში 1797 წლამდე რჩებოდა, თუმცა ძირითადად ფრანგი კოლონისტებით იყო დასახლებული. პარიზის სამშვიდობო ხელშეკრულებით 1814 წელს ის ბრიტანეთის ხელში გადავიდა. 1889 წელს ორივე კუნძული ერთ კოლონიად გაერთიანდა. ტრინადადი და ტობაგომ ბრიტანეთისგან დამოუკიდებლობა 1962 წელს მოიპოვა, ხოლო 1976 წელს რესპუბლიკა გახდა.
ლიტერატურა
Aleong, Joe Chin, and Edward B. Proud. 1997. The Postal History of Trinidad and Tobago, Heathfield, East Sussex, England: Proud-Bailey Co. Ltd,
რესურსები ინტერნეტში
Tobago: The history of the Dutch and Courlanders settlements
A detailed timeline of events in Trinidad's Oil History by the Geological Society of T&T.
Guanaguanare - the Laughing Gull. Carib Indians in Trinidad - includes 2 videos
სქოლიო
ტრინიდადი და ტობაგოს ისტორია
ტრინიდადი და ტობაგო
აზრი (ქუთაისი)

აზრი (ქუთაისი)
„აზრი“ — ქართული ყოველდღიური პოლიტიკური, სამეცნიერო და ლიტერატურული გაზეთი სოციალ-დემოკრატიული (მენშევიკური) მიმართულებისა. გამოდიოდა 1914 წელს ქუთაისში (პირველ ოცდაშვიდ ნომერს „ყოველდღიური გაზეთი“ ერქვა). გამოვიდა 94 ნომერი. რედაქტორ-გამომცემელი — ალექსანდრე ცერცვაძე. დაიხურა ადგილობრივი ხელისუფლების განკარგულებით.
ლიტერატურა
ქართულენოვანი გაზეთები
საქართველოს გაზეთები
Camponotus sexguttatus sexguttatus

Camponotus sexguttatus sexguttatus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
Soft Eject System

Soft Eject System — ქართული როკ-ჯგუფ Soft Eject-ის მეშვიდე სტუდიური ალბომი. იგი გამოვიდა 2013 წელს. ალბომი სინამდვილეში ვახო ბაბუნაშვილის და ბექა გრინის თანამშრომლობას წარმოადგენს. ჩანაწერის დიდი ნაწილი უკავია ალტერნატიულ როკს ან ემბიენტს.
სიმღერების სია
Melted Freeze –
For the unique life (Pastoral) – 2:04
SuperTramp – 4:33
Egypt Morning – 3:56
ტოტალიზატორი – 4:18
Days'n'Nights – 4:12
China Pistol – 4:31
Ray-Gun's Nights Thoughts – 4:29
Simple Song – 4:52
Keeping Inside – 2:18
რესურსები ინტერნეტში
ალბომის მიმოხილვა
ალბომი Soundcloud-ზე
2013 წლის ალბომები
Soft Eject-ის ალბომები
თქმულებები ჯედაებზე: ფრიდონ ნადის ამბოხება

თქმულებები ჯედაებზე: ფრიდონ ნადის ამბოხება
„თქმულებები ჯედაებზე: ფრიდონ ნადის ამბოხება“ — ორნაწილიანი სიუჟეტური თაღი კომიქსების სერიაში თქმულებები ჯედაებზე. მისი სცენარის ავტორია ტომ ვეიტჩი. პირველი ნომერი გამომცემლობამ Dark Horse Comics გაყიდვაში 1997 წლის 17 დეკემბერს გამოუშვა. კომიქსის ამ სერიაში მოთხრობილი ამბები მიმდინარეობს ვარსკვლავური ომების სამყაროში, ვარსკვლავური ომები IV: ახალი იმედი-ს მოვლენებამდე 3,998 წლით ადრე.
სიუჟეტი
ფრიდონ ნადისა და დედოფალ ამანოას სარკოფაგის გადასვენებისას ჯედაებს თავს ესხმიან ნადისტები ვარბ ნულის მეთაურობით. ისინი იტაცებენ სარკოფაგებს. ჯედაები და დედოფალი გალია დახმარებისათვის გალიას მამას, მეფე ომინს მიმართავენ. მაგრამ აღმოჩნდება, რომ მთელი ეს დრო მას ფრიდონ ნადის სული მართავდა. ჯედაი არკა უგონოდ ეცემა. ვარბ ნული თავს ესხმის ულიკ ქელ-დრომას, მაგრამ ახალგაზრდა ჯედაი მას კლავს. ომინი იტაცებს არკას.
პლანეტა ოსუსზე ჯედაის სახით ახლადჩამოყალიბებული ნომი სანრაიდერი სხვებთან ერთად მონაწილეობს ონდერონის მეორე ბრძოლაში. კორუსანტზე ამასობაში სტუმრად არიან სატალ და ალიმა კეტოები, და-ძმა, იმპერატორ ტეტას მემკვიდრეები, რომლებიც დაინტერესებულნი არიან ბნელი ხელოვნებით. გალაქტიკური მუზეუმიდან ისინი იპარავენ სითთა შესახებ საინტერესო წიგნს. ისინი ბრუნდებიან ონდერონზე. მეფე ომინი სატალს წიგნის მოძიების სანაცვლოდ აძლევს ამულეტს, რომლითაც შესაძლოა წიგნში წარმოდგენილი ძველი ნაწერების ამოკითხვა. არკას გასათავისუფლებლად მოსული ჯედაები ონდერონზე შეტევას იწყებენ. ფრიდონ ნადის სულს ომინი თავად მიჰყავს. ნადის, ამანოასა და ომინის სარკოფაგები სამუდამოდ არის დასვენებული პლანეტა დკსანზე.
გამოცემები
ფრიდონ ნადის ამბოხება
ფრიდონ ნადის ამბოხება: დამწყები სითები
რესურსები ინტერნეტში
ინფორმაცია Dark Horse-ის საიტზე გაერთიანებული გამოცემის შესახებ
1994 წლის კომიქსები
Dark Horse Comics-ის გამოცემები
ვარსკვლავურ ომებზე დაფუძნებული კომიქსები
სათემო (მრავალმნიშვნელოვანი)

სათემო (მრავალმნიშვნელოვანი)
ტერმინი სათემო შეიძლება აღნიშნავდეს:
სათემო – სოფელი გორის მუნიციპალიტეტში;
სათემო – სოფელი თერჯოლის მუნიციპალიტეტში.
ოლგა სკაბეევა

ოლგა სკაბეევა
ოლგა ვლადიმერის ასული სკაბეევა (დ. 11 დეკემბერი, 1984, ვოლჟსკი, ვოლგოგრადის ოლქი, რსფსრ, სსრკ) — რუსი ჟურნალისტი და ტელეწამყვანი. თავის მეუღლესთან, ევგენი პოპოვთან ერთად, ტელეარხზე „Россия-1“ თოქ-შოუს „60 წუთი“ წამყვანია.
ბიოგრაფია
ოლგა სკაბეევა დაიბადა 1984 წლის 11 დეკემბერს, ვოლგოგრადის ოლქის ქალაქ ვოლჟსკში, აქვე დაამთავრა საშუალო სკოლა. საკუთარი ჟურნალისტური კარიერა დაიწყო ადგილობრივ გაზეთში „Неделя города“.
ის სანქტ-პეტერბურგის სახელმწიფო უნივერსიტეტის ჟურნალისტიკის ფაკულტეტზე სწავლობდა. სწავლის დროს მუშაობდა პროგრამაში „Вести Санкт-Петербург“. პოტანინის ფონდის სტიპენდიანტი იყო.
2007 წელს, დაჯილდოვდა „ოქროს კალმით“ ნომინაციაში „წლის პერსპექტივა“ და სანქტ-პეტერბურგის ადგილობრივი მთავრობის ახალგაზრდული პრემიით.
2008 წელს, კონკურსის, „პროფესია — რეპორტიორის“ ლაურეატი გახდა ნომინაციაში „ჟურნალისტური გამოძიება“.
2008 წელს უნივერსიტეტი წარჩინებით დაამთავრა და რუსეთის სახელმწიფო ტელევიზიისა და რადიომაუწყებლობის კომპანიაში (ВГТРК) მუშაობა დაიწყო, სადაც კორესპონდეტად მუშაობდა პროგრამებზე „Вести“ (ამბები) და „Вести недели“ (კვირის ამბები). ფედერალირ ეთერში მისი პირველი რეპორტაჟი 2008 წლის 2 ივლისს გავიდა.
2015–2016 წლებში, საავტორო პროგრამის „Вести.doc“ წამყვანი იყო ტელეარხზე „Россия-1“. ამ ტელეპროექტში ჟურნალისტური გამოძიება სტუდიურმა დისკუსიებმა ჩაანაცვლეს.
2016 წლის სექტემბრიდან, ტელეარხზე „Россия-1“, თავის მეუღლესთან, ევგენი პოპოვთან ერთად საზოგადოებრივ-პოლიტიკური თოქ-შოუს „60 წუთის“ წამყვანია. პროგრამა 60 წუთი მოწოდებულია გახმაურებულ თემებზე სადისკუსიოდ.
კრიტიკა
ოლგა სკაბეევა, თავის რეპორტაჟებში სისტემატუტად აკრიტიკებს რუსულ ოპოზიციას. ტელეკრიტიკოსები, ირინა პეტროვსკაია და სლავა ტაროშინა, მისი რეპორტინგის სტილს აღნიშნავდნენ, როგორც „პროკურორულ-ბრალმდებლური“ ხასიათისას. ასეთი სტილის რეპორტაჟებისთვის, სკაბეევამ ინტერნეტში „პუტინის ტელევიზიის რკინის თოჯინის“ მეტსახელი მიიღო. ის პირდაპირ ეთერში, დამამცერებლად მიმართავდა და შეურაცხყოფას აყენებდა პროგრამა „60 წუთის“ მონაწილეებს, ასევე რიგ უკრაინელ პოლიტიკოსს (მაგალითად, უკრაინის გენერალურ პროკურორს, იური ლუცენკოს და უმაღლესი რადის სპიკერს, ანდრეი პარუბის, ეუთოში უკრაინის დელეგაციის წევრებს). რუსეთის კომუნისტური პარტიის დეპუტატები, სკაბეევას, ზედმეტად აგრესიულ ანტი-უკრაინულ რიტორიკაში ადანაშაულებენ. მწერალმა და პუბლიცისტმა კირილ ბენედიქტოვმა, თოქ-შოუ „60 წუთის“ ერთ-ერთ ეპიზოდში, სადაც ოლგა სკაბეევამ თანამოსაუბრეს უხამსი სიტყვებით მიმართა, არაპროფესიული საქციელი უწოდა.
რესურსები ინტერნეტში
Olga Skabeyeva Zvezda-ზე
რუსეთი: ტრამპს თუ ქაოსი აქვს, ეს ნიშნავს, რომ ‘ჩვენ საბოლოოდ დავამარცხებთ ამერიკას’
სქოლიო
დაბადებული 1984
დაბადებული 11 დეკემბერი
რუსი ჟურნალისტები
რუსი პროპაგანდისტები
ინდონეზიური ვიკიპედია

ინდონეზიური ვიკიპედია — ვიკიპედიის განყოფილება ინდონეზიურ ენაზე. თავისუფალი ღია ინტერნეტ ენციკლოპედია. სწრაფმზარდი ვიკიპედიაა. აზიურ ენებზე არსებულ ვიკიპედიებს შორის ამ თვალსაზრისით მე-5 ადგილზეა და ჩამორჩება მხოლოდ იაპონურ, ჩინურ, კორეულ და თურქულ ვიკიპედიებს.
პირველი სტატია დაიწერა 2003 წლის 30 მაისს, ხოლო მთავარი გვერდი გამოჩნდა დაახლოებით ნახევარი წლის შემდეგ, კერძოდ 2003 წლის 29 ნოემბერს. 2005 წლის 31 მაისისთვის ინდონეზიური ვიკიპედია შეიცავდა 10 ათასს სტატიას, ხოლო სტატიების 100 ათასიან ზღვარს მიაღწია 2009 წლის თებერვალში.
2008 წლის აგვისტოში ჟურნალ CHIP-ის ინდონეზიურმა ვერსიამ გაავრცელა უფასო DVD დისკი, სადაც წარმოდგენილი იყო ილუსტრაციის გარეშე არსებული 80 ათასი სტატია. აღნიშნულ გამოცემაში ზოგადად გაშუქებულია ვიკიპედიის ისტორია, მათ შორის ინდონეზიურენოვანი განყოფილების, აგრეთვე მასთან დაკავშირებული ვიკიმედიის და სხვ. საკითხები. 2004 წელს ჟურნალმა „Tempo“-მ მოათავსა ჩანაწერი ინდონეზიური ვიკიპედიის შესახებ.
2011 წლის 26 დეკემბრის მდგომარეობით ინდონეზიურ ვიკიპედიაში არსებობდა 180 ათასი სტატია, ხოლო 2012 წლის მარტს სტატიების რაოდენობამ მიაღწია 200 ათასს.
ინდონეზიურ ვიკიპედიას ჰყავს 16 ადმინისტრატორი. აქტიურ მომხმარებელთა რიცხვი 1700-მდეა. დარეგისტრირებულია დაახლოებით 320 ათასი ადამიანი.
ზრდის ტემპები
1,000 სტატია – 2004 წლის 16 მარტი
10,000 სტატია – 2005 წლის 31 მაისი
50,000 სტატია – 2007 წლის 1 თებერვალი
100,000 სტატია – 2009 წლის 21 თებერვალი
180,000 სტატია – 2011 წლის 26 დეკემბერი
200,000 სტატია – 2012 წლის 27 მარტი
რესურსები ინტერნეტში
ინდონეზიური ვიკიპედია
ინდონეზიური ვიკიპედია – მობილური ვერსია
სქოლიო
ვიკიპედიები ენების მიხედვით
გიურლევიქის ჩანჩქერი

გიურლევიქის ჩანჩქერი — ჩანჩქერი თურქეთში. მდებარეობს ერზინჯანიდან სამხრეთ-აღმოსავლეთით 29 კილომეტრში.
1950-1953 წლებში სახელმწიფო ჰიდრავლიკურმა სამსახურმა მის ქვედა დინებაში ააგო ჰიდროელექტროსადგური, რომელიც გამოიმუშავებდა 3 040 კვ-ს. გიურლევიქის ჩანჩქერი ტრავენტინების პლატფორმაზე მოედინება დაქსაქსულად.
რესურსები ინტერნეტში
Gürlevik Waterfalls
თურქეთის ჩანჩქერები
ტიაა (დედოფალი)

ტიაა (დედოფალი)
ტიაა — ძველი ეგვიპტის დედოფალი მეცხრამეტე დინასტიიდან, ახალი სამეფოს პერიოდის დროს. ტიაა ეგვიპტის ფარაონის სეთი II-ის მეუღლე იყო.
რესურსები ინტერნეტში
ეგვიპტის მეცხრამეტე დინასტია
ძველი ეგვიპტის დედოფლები
ეგვიპტის მეცხრამეტე დინასტიის დედოფლები
დამპიერის მთა

დამპიერის მთა — ახალი ზელანდიის მესამე უმაღლესი მთა. ზღვის დონიდან 3 440 მეტრზე. მდებარეობს სამხრეთ ალპებში, ჰიკისა და კუკის მთებს შორის.
რესურსები ინტერნეტში
geonames.org, Mount Dampier, New Zealand
ახალი ზელანდიის მთები
ბაჩკი-პეტროვაცის თემი

ბაჩკი-პეტროვაცის თემი — თემი სერბეთში, შედის სამხრეთ-ბაჩის ოლქში.
თემის მოსახლეობა შეადგენს 14 108 ადამიანს (2007 წლის აღწერის მონაცემები), მოსახლეობის სიმჭიდროვე შეადგენს 89 ადამ./კმ². თემის ფართობი — 158 კმ².
თემის ადმინისტრაციული ცენტრი — ქალაქი ბაჩკი-პეტროვაცი. ბაჩკი-პეტროვაცის თემი შედგება 4 დასახლებული პუნქტისგან, მათი საშუალო ფართობია 39.5 კმ².
თემის მოსახლეობის სტატისტიკა
რესურსები ინტერნეტში
სერბეთის ოფიციალური სტატისტიკა
სქოლიო
სერბეთის თემები
კოტაბამბასის პროვინცია

კოტაბამბასის პროვინცია
კოტაბამბასი— პროვინცია პერუში, აპურიმაკის რეგიონში. პროვინციის დედაქალაქია ტამბობამბა. პროვინციის ფართობი შეადგენს 2 612,72 კმ²-ს, მოსახლეობა — 44 028 ადამიანს.
პროვინცია იყოფა ექვს რაიონად.
იხილეთ აგრეთვე
პერუს პროვინციები
რესურსები ინტერნეტში
*www.cotabambas.com
აპურიმაკის რეგიონის პროვინციები
ტესალია

ტესალია — ქალაქი და მუნიციპალიტეტი კოლუმბიაში, უილის დეპარტამენტში.
2005 წლის მონაცემებით, მოსახლეობა 14.335 ადამიანს შეადგენდა. ფართობი 373.68 კმ²-ია.
იხილეთ აგრეთვე
უილის დეპარტამენტი
რესურსები ინტერნეტში
statoids.com-ის მონაცემები
კოლუმბიის სტატისტიკის ეროვნული დეპარტამენტის 2005 წლის მონაცემები
უილის დეპარტამენტის მუნიციპალიტეტები და ქალაქები
დავით კინწურაშვილი

დავით კინწურაშვილი (დ. 14 ივლისი, 1978 თბილისი) — ქართველი დირიჟორი, პედაგოგი.
ბიოგრაფია
1996 წელს დაამთავრა თბილისის III მუსიკალური სასწავლებელი, 2002 წელს ვანო სარაჯიშვილის სახელობის თბილისის სახელმწიფო კონსერვატორია (გუნდის დირიჟორობა).
2000-2002 წლებში იყო ვანო სარაჯიშვილის სახელობის თბილისის სახელმწიფო კონსერვატორიის და ივანე ჯავახიშვილის სახელობის თბილისის სახელმწიფო უნივერსიტეტის ერთობლივი ესპანურ-ქართული გუნდის „Cantus Choralis“ სამხატვრო ხელმძღვანელი. 2000-2002 წლებში თბილისის კულტურის სახელმწიფო ინსტიტუტის დოცენტი. 2006 წელს მოიპოვა მიუნხენის მუსიკისა და თეატრის Hohschule-ს საორკესტრო დირიჟორის დიპლომი, ხოლო 2008 წელს საორკესტრო დირიჟორის მაგისტრის ხარისხი. 2011 წელს ლატვიის კულტურის აკადემიის კულტურისა და მედიის მენეჯმენტის მაგისტრის წოდება. 2009-2011 წლებში იყო ჰამბურგის მუსიკალური და თატრალური უმაღლესი აკადემიის საორკესტრო სადირიჟორო ფაკულტეტის სტუმარი-სტუდენტი, პედაგოგი ქრისტოფ პრიკისი. ამავე წლიდან მუშაობდა ჰამბურგის კონსერვატორიაში სასწავლო პროექტ GUS-ის ფარგლებში საორკესტრო სადირიჟორო ფაკულტეტის მუსიკალურ პროექტებზე, მათ შორის: „ოპერა ყველა ბავშვს“, ფესტივალი „ჟღერა და სივრცე“, პროფესორ ბ. ვაილის ასისტენტი, ახორციელებდა ფესტივალის მენეჯმენტსა და მარკეტინგს. მასტერკლასები გაიარა 2007, 2009, 2010 წლებში პროფესორებთან: კ. მაზურთან, დ. ბოსტოკთან, ქ. პრიკისთან. უდირიჟორა: მიუნხენის, ინგოლშტადტის, ბავარიის, კანადის, შვეიცარიის, ვენის, ჰამბურგის სიმფონიურ ორკესტრებსა და საოპერო სპექტაკლებს. 2010-2014 წლებში იყო მიუნხენის ელიზაბეთ გასტის ხელოვნების ფონდის მუსიკალური ხელმძღვანელი, მიუნჰენის „ბავარიის საბავშვო და ახალგაზრდული ფილარმონიის ორკესტრისა და გუნდის“ პროექტების ავტორი და ხელმძღვანელი. 2013 წლიდან თბილისის კონსერვატორიის მუსიკალური მენეჯმენტის ფაკულტეტის პედაგოგი („Basic of Management“, „Music Management“). 2014 წლიდან იყო ზაქარია ფალიაშვილის სახელობის თბილისის ოპერისა და ბალეტის თეატრის სამხატვრო ხელმძღვანელი. ატარებს მასტერკლასებს: თბილისის კონსერვატორიაში, თბილისის გოეთეს ინსტიტუტში. შეასრულა შემდეგი რეპერტუარები საქართველოში: ჰაიდნი ორატორია „სამყაროს შექმნა“ (2015), ოთარ თაქთაქიშვილი „მინდია“, ვერდი „აიდა“, „ტრუბადური“, „ბალ-მასკარადი“, „რიგოლეტო“, „ნაბუკო“, დონიცეტი „დონ პასკუალე“, ლეონკავალო „ჯამბაზები“ (ყველა საკონცერტო შესრულება), მოცარტი „ჯადოსნური ფლეიტა“. რეპერტუარი შესრულებული უცხოეთში: როსინი „კონკია“, ვაგნერი „მფრინავი ჰოლანდიელი“, გლუკი „ალცესტა“, ბრუკნერი სიმფონია №9. მონაწილეობდა ფესტივალში: თბილისის „საახალწლო ფესტივალი“, „ზამთრის აკადემია“, ჰამბურგის წმინდა იაკობის საკათედრო ტაძარში მიუნხენის ქართულ გუნდთან „იბერი“. 2014-2016 წლებში იყო თბილისის ზაქარია ფალიაშვილის სახელობის ოპერისა და ბალეტის პროფესიული სახელმწიფო თეატრის სამხატვრო ხელმძღვანელი.
ლიტერატურა
ქართული მუსიკის ენციკლოპედიური ლექსიკონი, თბ., 2015, გვ. 260
რესურსები ინტერნეტში
ქართველი დირიჟორები
ქართველი პედაგოგები
თბილისში დაბადებულები
დაბადებული 14 ივლისი
დაბადებული 1978
თბილისის სახელმწიფო კონსერვატორიის კურსდამთავრებულები
ტვერსკაია (მოსკოვის მეტრო)

ტვერსკაია (მოსკოვის მეტრო)
ტვერსკაია — მოსკოვის მეტროპოლიტენის სადგური. მდებარეობს ზამოსკვორეცკაიას ხაზზე და შედგება 1 კუნძულოვანი ბაქნისაგან. სადგური გაიხსნა 1979 წელს.
რესურსები ინტერნეტში
მოსკოვის მეტროპოლიტენის საიტი
მოსკოვის მეტროსადგურები
Kryts people

Kryts people
The Kryts (self-designated хърыцӏаь) or Gryz are a people of Azerbaijan who reside in several villages in the Quba, Khachmaz, Ismayilli and Gabala regions, as well as in the cities of Baku and Sumgait. They are one of the peoples that have traditionally been called Shahdagh (along with the Budukh people and Khinalug people).
In 2005, the number of Kryts was between 10,000 and 15,000. They speak the Kryts language, which belongs to the Lezgic branch of the Nakh-Dagestan language family. In addition, all speak the Azerbaijani language.
Demographics
The number Kryts according to H. Seidlitz, extracted from family lists in 1886, was 7,767 people. In "The Sociolinguistic Situation of the Kryts in Azerbaijan" it was reported that the number of Kryts was between 10,000 and 15,000.
History
The area the Kryts inhabit was once part of the Shirvan Khanate during the 18th century but then became part of the Kuba Khanate by the end of the century. The region was annexed into the Russian empire in 1806. During Soviet rule, the authorities imposed themselves into Kryt society, fully eliminating the autonomy the Kryt have historically enjoyed. Traditional beliefs and lifestyles valued by the Kryts underwent rapid change during this period as well.
Lifestyle and culture
Their main occupation is raising livestock; agriculture and horticulture are of secondary importance. In the development of crafts, they manufacture of carpets, rugs and woollen patterned socks.
The Kryts are predominantly Sunni Muslims.
References
Lezgins
Kryts
Ethnic groups in Azerbaijan
Peoples of the Caucasus
Muslim communities of the Caucasus
იოანე მოსხი

იოანე მოსხი (დ. 550— გ. 634) — ბიზანტიელი პროზაიკოსი, საეკლესიო მოღვაწე. მისი უაღრესად პოპულარული ნოველების კრებულს ბერძნულად ეწოდება „ლიმონარი“ („მდელო“), ქართულად — „სამოთხე“. როგორც ბერძნული „ლიმონარის“, ისე ქართული „სამოთხის“ დღესდღეობით ცნობილი უძველესი ხელნაწერები X საუკუნისაა. გამოითქვა მოსაზრება, რომ „სამოთხე“ ბერძნულიდან კი არ თარგმნილა, არამედ ორიგინალურ ნაწარმოებთა კრებულია და ნოველები ერთიმეორეზე დამოუკიდებლად დაიწერა ბერძნულადაც და ქართულადაც ერთი და იმავე პირის, იოანე მოსხის მიერ. იოანე მოსხს ბიზანტიელები უწოდებდნენ მესხს, ანუ ქართველს.
დაბადებული 550
გარდაცვლილი 634
ბიზანტიელი მწერლები
დავით კერესელიძე

დავით კერესელიძე (დ. 9 ივნისი, 1959 , თბილისი) — ქართველი დიპლომატი, საქართველოს ელჩი დანიისა და ნორვეგიის სამეფოებში და ისლანდიის რესპუბლიკაში.
ბიოგრაფია
1976–1981 წლებში სწავლობდა თბილისის სახელმწიფო უნივერსიტეტის გეოგრაფია-გეოლოგიის ფაკულტეტზე, ეკონომიკური და სოციალური გეოგრაფიის სპეციალობით. 1978-1980 სწავლობდა წლებში თბილისის სახელმწიფო უნივერსიტეტის საერთაშორისო ურთიერთობების მეორად ფაკულტეტზე. უნივერსიტეტის დამთავრების შემდეგ 1983 წლამდე მუშაობდა საქართველოს ეკონომიკისა და სამართლის ინსტიტუტში მეცნიერ-თანაშრომლად. 1983-1988 წლებში გაიარა მოსკოვის მსოფლიო ეკონომიკისა და საერთაშორისო ურთიერთობათა ინსტიტუტში ასპირანტურის კურსი საერთაშორისო ეკონომიკური და პოლიტიკური ურთიერთობების განხრით. მიღებული აქვს დოქტორის წოდება.
დიპლომატიურ სამსახურში შესვლამდე ეწეოდა კომერციულ საქმიანობას: იყო საქართველოს საგარეო ვაჭრობის ასოციაცია „გრუზიმფექსის“ დირექტორი (1989–1990) და შპს „ტრანსსერვისის“ კომერციული დირექტორი (1991–1993).
დიპლომატიური კარიერა
1993 წლიდან შევიდა დიპლომატიურ სამსახურში. საქართველოს საგარეო საქმეთა სამინისტროში ეკავა სხვადასხვა თანამდებობები:
საერთაშორისო ეკონომიკურ ურთიერთობათა დეპარტამენტის მრავალმხრივი ეკონომიკური ურთიერთობების განყოფილების უფროსი (1993-1994)
საერთაშორისო ეკონომიკურ ურთიერთობათა დეპარტამენტის დირექტორის მოადგილე (1994-1996).
საქართველოს საელჩო საბერძნეთის რესპულიკაში, დესპანი (1996-1999)
საერთაშორისო ეკონომიკისა და ჰუმანიტარულ ურთიერთობათა დეპარტამენტის დირექტორი (1996-2006)
2006 წლის 1 ივნისიდან არის საქართველოს ელჩი დანიისა და ნორვეგიის სამეფოებში და ისლანდიის რესპუბლიკაში.
კონფერენციებსა და მოლაპარაკებებში მონაწილება
აქტიურ მონაწილეობას იღებდა სხვადასხვა მნიშვნელოვან კონფერენციებსა და მოლაპარაკებებში, მათ შორის:
გაეროსა და გაეროს აზიისა და ოკეანიის ქვეყნების ეკონომიკური და სოციალური კომისიის ფარგლებში უმაღლესი დონის მოსამზადებელი შეხვედრები
შავი ზღვის ეკონომიკური ორგანიზაციის საგარეო საქმეთა მინისტრების, მაღალი თანამდებობის პირთა და შესაბამისი სტრუქტურების ოფიციალური შეხვედრები.
1997-2005 შავი ზღვის ვაჭრობისა და განვითარების ბანკის საქართველოს მმართველის მოვალეობის შემსრულებელი
1996–2006 საქართველოს შავი ზღვის საერთაშორისო ცენტრის დირექტორთა საბჭოს დირექტორი (ათენი)
ბაქო-თბილისი-ჯეიჰანის ნავთსადენებისა და კასპის გაზსადენის პროექტების მოლაპარაკებები – ჯგუფის წევრი – ანკარა, თურკეთი – 1999 წელი;
კასპის გაზსადენის პროექტების მოლაპარაკებები – ჯგუფის წევრი – აშხაბადი, თურქმენეთი – 2000 წელი;
კასპის გაზსადენის პროექტების მოლაპარაკებები – ჯგუფის წევრი – თბილისი, საქართველო – 2000 წელი;
ენები
ინგლისური, ფრანგული, რუსული.
რესურსები ინტერნეტში
დავით კერესელიძე საგანგებო დავალებათა ელჩი
ქართველი დიპლომატები
დაბადებული 9 ივნისი
დაბადებული 1959
თბილისში დაბადებულები
დ
ჩიკაგოს აღმოსავლეთმცოდნეობის ინსტიტუტი

ჩიკაგოს აღმოსავლეთმცოდნეობის ინსტიტუტი
აღმოსავლეთმცოდნეობის ინსტიტუტი — ჩიკაგოს უნივერსიტეტთან არსებული არქეოლოგიური მუზეუმი და უძველესი ახლო აღმოსავლეთის შესწავლის კვლევითი ცენტრი.
ინსტიტუტი განლაგებულია უჩვეულო არტ-დეკო/გუთური სტილის შენობაში უნივერსიტეტისა და 58-ე ქუჩების გადაკვეთაზე, რომლის პროექტი ეკუთვნის არქიტექტურულ ფირმას მეიერს მიუერ ენდ ფილიპი. მუზეუმში ინახება ეგვიპტეში, ისრაელში, სირიაში, თურქეთში, ერაყსა და ირანში გათხრების დროს ნაპოვნი ისტორიული ნივთები. მნიშვნელოვან ნიმუშთა შორისაა განთქმული მეგიდოს სპილოსძვლის სამკაულები, პერსეპოლისის განძეული, უზარმაზარი 40-ტონიანი ადამიანისთავიანი ფრთიანი ხარი ხორსაბადიდან, სარგონ II-ის სასახლიდან, და ყველაზე მნიშვნელოვანი — მეფე ტუტანჰამონის მონუმენტი.
ინსტიტუტში აქტიური კვლევითი სამუშაოები მიმდინარეობს უძველეს ახლო აღმოსავლეთის თემებზე. სხვა მნიშვნელოვან პროექტთა შორის ინსტიტუტის მკვლევრები ამჟამად მუშაობენ 21-ტომიან ასირიულ, ჰიტიტურ და დემოტურ ლექსიკონებზე.
რესურსები ინტერნეტში
ინსტიტუტის საიტი .
პროფ. კლემენს რაიჩელის შექმნილი მონაცემთა ბაზა — დოკუმენტური მასალით ერაყის მუზეუმიდან 2003 წლის აპრილში დაკარგულ ისტორიულ ნივთებზე.
ჩიკაგო
ახლო აღმოსავლეთის ისტორია
უძველესი ისტორია
მუზეუმები
ალესანდრა ამბროსიო

ალესანდრა ამბროსიო (დ. 11 აპრილი, 1981) — ბრაზილიელი სუპერმოდელი. წარმოშობით არის იტალიელი.
15 წლის ასაკში პირველი ადგილი დაიკავა კონკურსში Elite Model Look-ბრაზილია, რის შედეგად პირველი კონტრაქტი გააფორმა.
პირადი ცხოვრება
ჰყავს ორი შვილი - ანია და ნოა.
რესურსები ინტერნეტში
სქოლიო
ბრაზილიელი მოდელები
დაბადებული 1981
დაბადებული 11 აპრილი